## Aneks kolektivnog ugovora za radnike HP - Hrvatske pošte d.d., (objavljen u HP - Glasniku 1/04)

### NN 46/2005 (9.4.2005.), Aneks kolektivnog ugovora za radnike HP - Hrvatske pošte d.d., (objavljen u HP - Glasniku 1/04)

# KOLEKTIVNI UGOVORI

**908**

## ANEKS

### KOLEKTIVNOG UGOVORA ZA RADNIKEHP – HRVATSKE POŠTE d.d.(objavljen u HP – Glasniku 1/04)

sklopljen između HP – Hrvatske pošte d.d., Jurišićeva 13, Zagreb i Hrvatskog sindikata pošte iz
Zagreba, Brešćenskoga 4, Repub­ličkog
sindikata radnika Hrvatske iz Zagreba, Kneza Mislava 11, Koordinacije sindikata
Hrvatske pošte iz Zagreba, Branimirova 4, Udruge sindikata Hrvatske pošte i
telekomunikacija Zagreb, iz Splita, Sinjska 4.

Članak 1.

Članak
38. Ugovora glasi:

»Radnik kojem do stjecanja prava na starosnu
mirovinu nedostaje pet godina staža ili 5 godina života, zadržava do odlaska u
mirovinu plaću radnog mjesta koje je imao u navedenom trenutku, ako je to za
radnika povoljnije.«

Članak 2.

U
članku 39. stavku 2. Ugovora dodaje se točka 5. koja glasi:

»5.
Korekcijskih faktora«.

Članak 3.

U članku 40. Ugovora iza 7. stavka dodaju se
stavci 8. i 9. koji glase:

»Vrijednost radnih mjesta u poštanskim uredima
(operater, prodavač, kontrolor i upravitelj) i u dostavi (poštonoša
i operativ­ni kontrolor) utvrđenih cjenikom radnih
mjesta u Pravilniku o plaćama, korigira se korekcijskim faktorom na temelju
uspješnosti poslovanja svakoga poštanskog ureda (prihod po radniku na bazi
efektiv­nih sati rada), odnosno količinskim učinkom
radnika na dostavi (prosječno dnevno dostavljeno pošiljaka na pojedinom
dostavnom području po poštonoši).

Kriteriji za kategorizaciju i kategorizacija
poštanskih ureda i dostavnih područja
određeni su u Pravilniku o plaćama, a popis poštanskih ureda i dostavnih
područja, kao osnovu za primjenu korekcijskih faktora, na temelju propisanih
kriterija i mjerila utvrđuje i donosi Uprava Društva.

Korekcijski faktori utvrđuju se jedanput
godišnje svake godine s primjenom u obračunskom razdoblju od godinu dana.«

Članak 4.

U
članku 43. Ugovora stavku 1. iza alineje:

»–
smjenski rad (II. smjena)«

dodaje
se alineja koja glasi:

»– rad u jednoj smjeni kada puno radno vrijeme
započinje u 9.00 (slovima: devet) sati ili kasnije 10%«.

Članak 5.

U
članku 49. Ugovora u stavku 2. brisati »Hrvatska poštanska banka«, a iza riječi
»knjižica« stavlja se točka.

Članak 6.

Naziv
poglavlja XI. Ugovora mijenja se, a novi naziv poglavlja glasi:

»XI.
USKLAĐIVANJE PLAĆA I NAKNADA PLAĆE S KRETANJEM POTROŠAČKIH CIJENA«.

Članak 7.

Članak
50. Ugovora briše se, a novi tekst glasi:

»Poslodavac
se obvezuje usklađivati plaće i naknade s kretanjem potrošačkih cijena jedanput
godišnje za razdoblje siječanj do prosinac poslovne godine.

Razlika
za isplatu na temelju usklađivanja utvrđuje se prema sljedećem obrascu
(formuli):

                       Osnovica x Pokazatelj

R
(I – XII)= ––––––––––––––––––––

                                       100

Osnovicu za usklađivanje plaća čini prosječno
isplaćena plaća iz čl. 4. st. 2. točke 1., 2., 3. i
5. i prosječno isplaćene naknade plaće utvrđene Pravilnikom o plaćama, za
razdoblje za koje se provodi usklađenje.

Pokazatelj ukupno ostvarenog rasta potrošačkih
cijena čini postotak izveden iz zbroja mjesečnih indeksa potrošačkih cijena
prema prosincu prethodne godine koje mjesečno objavljuje Državni zavod za
statistiku, za razdoblje za koje se provodi usklađivanje.

Isplata razlike na temelju odluke Uprave društva
bit će u ožujku tekuće godine za prethodnu godinu.

Visina bruto vrijednosti boda usklađivat će se
jednokratno u svibnju tekuće godine nakon utvrđenja godišnjih financijskih
izvješća od strane Uprave i Nadzornog odbora u skladu s prosječnim pokazateljem
iz stavka 4. ovog članka (Pokazatelj/12 mj.) za
prethodnu godinu.

Ako se provedenim postupkom usklađivanja utvrdi
porast potrošačkih cijena, odluku o visini isplate razlike i bruto vrijednosti
boda donosi Uprava društva, u dogovoru sa sindikatima.«

Članak 8.

Poslodavac je dužan uskladiti opće akte s
odrednicama ovog Aneksa ugovora najkasnije u roku 60 dana od potpisivanja, ako
zakonom nije propisan kraći rok.

Članak 9.

Aneks
ugovora stupa na snagu danom potpisivanja, a primjenjuje se od 1. ožujka 2005.
godine.

Članak 10.

Aneks
ugovora objavljuje se u HP Glasniku, Službenom glasilu HP – Hrvatske pošte d.d.

Zagreb,
21. veljače 2005.

ZA
HRVATSKI SINDIKAT POŠTE             PO
OVLAŠTENJU

**Jadranka Dumbović**, v. r.                             ZA
POSLODAVCA

Za
Republički sindikat                                     Predsjednik
Uprave

radnika
Hrvatske                                             **Milan Skoblar, dipl. ing**., v. r.

**Jadranko Vehar**, v. r.                                    Član
Uprave

Za
koordinaciju                                               **Jadranko Mijalić,
dipl. oec**., v. r.

Sindikata
Hrvatske pošte                                 Član
Uprave

**Davor Hrstić**, v. r.                                         **mr****. sc. Andrej Sardelić, dipl. ing**., v. r.

Za
Udrugu sindikata HPT

**Petar Gudelj, dipl. ing**., v. r.

Kolektivni ugovor, NN 46/2005-908